Държавен вестник, бр. 71, 2008 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  71
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 24
от 29 юли 2008 г.
за условията и реда за предоставяне на без-
възмездна финансова помощ по мярка “Об-
новяване и развитие на населените места” от
Програмата за развитие на селските райони
за периода 2007—2013 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията и
редът за подпомагане на проекти по мярка
“Обновяване и развитие на населените места”
от Програмата за развитие на селските райони
за периода 2007—2013 г. (ПРСР), подкрепена от
Европейския земеделски фонд за развитие на
селските райони (ЕЗФРСР).
Чл. 2. Подпомагат се проекти, които допри-
насят за подобряване на средата за живот в
населените места от селските райони.
Чл. 3. (1) Финансовата помощ по тази на-
редба се предоставя при спазване на изисквани-
ята на Регламент (ЕО) № 1998/2006 на Комиси-
ята от 15 декември 2006 г. относно прилагането
на членове 87 и 88 от Договора за създаване на
Европейската общност по отношение на мини-
малната помощ (ОВ L 379 от 28.12.2006), с из-
ключение на проекти на общини.
(2) Ползватели, които се явяват възложите-
ли по чл. 7 и чл. 14, ал. 4 и 5 от Закона за общес-
твените поръчки (ЗОП) и чл. 1, ал. 4 от Наред-
бата за възлагане на малки обществени поръч-
ки (НВМОП), приета с Постановление № 249
на Министерския съвет от 2004 г. (обн., ДВ,
бр. 84 от 2004 г.; попр., бр. 93 от 2004 г.; изм. и
доп., бр. 59 от 2005 г. и бр. 53 от 2006 г.), про-
веждат съответните процедури при избор на из-
пълнител по проекта.
Г л а в а  в т о р а
УСЛОВИЯ ЗА ПРЕДОСТАВЯНЕ
НА ФИНАНСОВА ПОМОЩ
Раздел I
Допустими дейности
Чл. 4. (1) Финансова помощ се предоставя
за дейности, изпълнявани само на територията
на населените места:
1. рехабилитация на обществени зелени
площи—паркове и градини, детски площадки
и съоръженията към тях, в т.ч. доставка на
съоръжения;
2. реконструкция и ремонт на обществени
сгради с местно историческо и културно значе-
ние и подобряване на прилежащите пространс-
тва, включително вертикална планировка;
3. реконструкция и ремонт на сгради с рели-
гиозно значение и подобряване на прилежащи-
те пространства, включително вертикална пла-
нировка;
4. ремонт на фасади на частни сгради и при-
лежащите пространства, както и вертикална
планировка, ако са включени в интегриран план
за обновяване на населеното място;
5. реконструкция и изграждане на улична
мрежа, тротоари, площади, улично осветление;
6. изготвяне на интегрирани планове за об-
новяване на населеното място, ако планът
включва някоя от изброените инвестиционни
дейности.
(2) Финансова помощ не се предоставя за
реконструкция (рехабилитация), ремонт на па-
метници на културата от национално значение,
обявени за такива от Националния институт за
паметниците на културата (НИПК).
Раздел II
Финансови условия
Чл. 5. Финансова помощ се предоставя в
рамките на наличните средства по ПРСР.
Чл. 6. (1) Финансова помощ не се предоста-
вя по реда на тази наредба, при условие че за
същата инвестиция кандидатът е получил пуб-
лична финансова помощ от националния бю-
джет и/или бюджета на Европейския съюз.
(2) Не се предоставя финансова помощ за
дейности, извършени преди подаване на заяв-
лението за подпомагане, с изключение на раз-
ходи по чл. 21, ал. 1, т. 4.
(3) За всяко подпомагане се кандидатства
след извършване на окончателно плащане по
предходния проект по реда на тази наредба, с
изключение на проекти, представени от об-
щините.
Чл. 7. (1) Финансовата помощ е в размер
100 % от общата стойност на допустимите раз-
ходи за проекти на общини.
(2) Когато кандидатите за подпомагане са
читалища, юридически лица с нестопанска
цел, в т. ч. местни поделения на вероизпове-
дания, финансовата помощ, отпусната по тази
мярка, е в размер 70 % от общата стойност на
допустимите разходи по проекта и при спаз-
ване на чл. 9.
(3) Когато кандидатите са граждански дру-
жества на физически и/или юридически лица,
създадени с цел извършване на строителни ра-
боти във връзка с обновяване на фасади на част-
ни сгради, финансовата помощ е в размер 50 %
от общата стойност на допустимите разходи и
при спазване на чл. 9.
(4) Разликата между пълния размер на до-
пустимите разходи и размера по ал. 2 и 3 се
осигурява от кандидата.
(5) Участието на кандидата може да бъде
само в парична форма.
Чл. 8. (1) Минималният размер на допусти-
мите разходи за проект е левовата равностой-
ност на 10 000 евро.
(2) Максималният размер на допустимите
разходи за проект, представен от общини, е ле-
вовата равностойност на 1 000 000 евро.